दिल्ली पुलिस मुख्यालय के प्रेस अधिकारी और प्रवक्ता राजन भगत ने बीबीसी से अलग-अलग मामले की पुष्टि की है.राजन भगत ने बीबीसी को बताया कि इस घटना में तीन लोग शामिल थे.पुलिस का ये भी कहना है तीनों अभियुक्त पीड़िता के जान-पहचान के थे.फ़िलहाल तीनों ही फ़रार हैं और उनकी तलाश की जा रही है लेकिन पुलिस के मुताबिक़ जिस गाड़ी में बलात्कार हुआ था, वो गाड़ी मिल गई है.पुलिस ने पीड़िता और अभियुक्तों के बारे में इससे ज़्यादा जानकारी देने से इनकार कर दिया है.मामला दिल्ली के सफ़दरजंग एंक्लेव थाने में दर्ज किया गया है.पिछले साल दिसंबर में दिल्ली में चलती बस में एक 23 साल की युवती के साथ सामूहिक बलात्कार के दोषी पाए गए चार युवकों को अदालत ने मौत की सज़ा सुनाई थी.इन चारों पर सामूहिक बलात्कार, हत्या, हत्या के प्रयास, अप्राकृतिक कृत्य, सुबूत मिटाने और डकैती के आरोप थे.इस मामले में एक नाबालिग़ दोषी को तीन साल की सज़ा हुई थी जबकि एक अभियुक्त की सुनवाई के दौरान जेल में ही मौत हो गई थी.पीड़ित युवती को बेहतर इलाज के लिए सिंगापुर ले जाया गया था लेकिन वहां उसकी मृत्यु हो गई थी.इस मामले ने पूरे देश को झकझोर दिया था और इसके खिलाफ़ देशव्यापी विरोध प्रदर्शन हुए थे.वहीं इस साल अगस्त में मुंबई के पारेल इलाके में बंद पड़ी शक्ति मिल के कंपाउंड में एक महिला फ़ोटो-जर्नलिस्ट के साथ पांच लोगों ने गैंग रेप किया था. महिला पत्रकार एक असाइनमेंट के तहत अपने साथी के साथ तस्वीरें लेने गई थी. इस दौरान अभियुक्तों ने उसके साथी को बुरी तरह पीटा और बेल्ट से बांध दिया.पुलिस ने इस मामले में पांचों अभियुक्तों के ख़िलाफ़ आरोप पत्र दाख़िल कर दिया है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं)